‘กิมเอ็ง’กำไรเท่าไรแจกเกลี้ยง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — กิมเอ็งพุ่งรับกำไรแจ่ม 33% แจกเงินปันผล 99% ของกำไรสุทธิ ด้าน GBX สวนทาง ไตรมาส 4 ขาดทุน 4.77 ล้าน
บริษัทหลักทรัพย์ กิมเอ็ง (ประเทศไทย) หรือ KEST ซึ่งเป็นโบรกเกอร์ที่มีส่วนแบ่งตลาดสูงสุด ประกาศผลการดำเนินงานปี 2552 ว่ามีกำไรสุทธิ 715.17 ล้านบาท กำไรสุทธิหุ้นละ 1.26 บาท พุ่งขึ้น 33.73% เทียบกับกำไรสุทธิ 534.78 ล้านบาท หรือกำไร 0.95 บาทต่อหุ้น ในปี 2551 
ดังนั้น คณะกรรมการจึงมีมติอนุมัติจ่ายเงินปันผลให้แก่ผู้ถือหุ้นอีกหุ้นละ 1 บาท หลังจ่ายเงินปันผลระหว่างกาลไปแล้ว 0.25 บาทต่อหุ้น ทำให้ทั้งปี 2552 แจกเงินปันผลทั้งหมด 1.25 บาทต่อหุ้น คิดเป็นเงินปันผล 99% ของกำไรสุทธิ กำหนดจ่ายเงินปันผลในวันที่ 12 เม.ย. 2553
บริษัท โกลเบล็ก โฮลดิ้ง แมนเนจเม้นท์ (GBX) เปิดเผยว่า ผลประกอบการปี 2552 กำไรสุทธิ 50.23 ล้านบาท คิดเป็นกำไรหุ้นละ 0.04 บาท พลิกจากปี 2551 ขาดทุนสุทธิ 119.99 ล้านบาท หรือ 0.096 บาทต่อหุ้น
อย่างไรก็ตาม เฉพาะในงวดไตรมาส 4 ปี 2552 GBX มีผลดำเนินงานขาดทุน 4.77 ล้านบาท 
นายภาคภูมิ ภาคย์วิศาล กรรมการ GBX กล่าวว่า ในปี 2552 บริษัทมีรายได้จากการขายทองคำแท่ง 3,945.1 ล้านบาท รายได้จากการซื้อขายหลักทรัพย์และตราสารอนุพันธ์ 21 ล้านบาท รายได้ค่านายหน้าจากธุรกิจหลักทรัพย์ 310 ล้านบาท เพิ่มขึ้น 26% หรือ 61.4 ล้านบาท จาก 246.3 ล้านบาท และมีรายได้ค่านายหน้าจากการซื้อขายสัญญาล่วงหน้า 61.4 ล้านบาท เพิ่มขึ้น 958.7% หรือ 55.6 ล้านบาท จากปีก่อน ขณะที่มีกำไรจากการซื้อขายหลักทรัพย์และตราสารอนุพันธ์จำนวน 80 ล้านบาท จากปีก่อนที่ขาดทุน 9.6 ล้านบาท 
สำหรับราคาหุ้น KEST พุ่งขึ้นมาปิดที่ 11 บาท เพิ่มขึ้น 0.70 บาท ขณะที่ราคาหุ้น GBX ปิด 1.36 บาท ลดลง 1.45%